Jorge Bolet

Jorge Bolet (Habana, Kuba, 1914ko azaroaren 15a - Mountain View, Kalifornia, AEB, 1990eko urriaren 16a) Kuban jaiotako estatubatuar musikagilea izan zen.

 Biografia 
1926-1935 urteen bitartean Filadelfiako Curtis Institutuan egin zituen ikasketak eta XX. mendeko musikagile nagusiak izan zituen irakasle: Josef Hofmann, Leopold Godowsky, David Saperton, Moriz Rosenthal. Ondoren Parisen eta Vienan jarraitu zituen ikasketak. Estatu Batuetara itzuli zenean orkestra-zuzendaritzaren alorrean hasi zen lanean Fritz Reinerrekin. Ondoren irakasle eta diplomatiko karrera hasi zuen. Curtis Instituten Rudolf Serkinen laguntzaile izan zen (1939-1942), Indian School of Musicen irakasle aritu zen (1939-1942), ondoren Bloomingtoneko Unibertsitateko irakasle izan zen eta 1977an Curtis Instituteko zuzendari. Aldi berean, Kubako enbaxadako kultura agregatua izan zen Washingtonen (1942-1945), eta amerikar kuartel orokorreko musika zuzendari Tokion. Hiri horretan egon zen bitartean Mikado opereta zuzendu zuen. Boléten errepertorioa Liszten eta Chopinen« C comme Chopin », Improvisation so piano, Jean-Pierre Thiollet, Neva Editions, 2017, p.28.  oinarritzen da. 1972. urtea arte etenaldi bat izan zen Boléten kronologian; urte horretan Carnegie Hallen arrakasta handiko errezital bat eskaini zuen.

 Erreferentziak 

 Kanpo estekak 

Kategoria:Habanarrak
Kategoria:Ameriketako Estatu Batuetako piano-jotzaileak
Kategoria:Kubako piano-jotzaileak
Kategoria:Kubatar estatubatuarrak
Kategoria:HIESak hildakoak
Kategoria:Musika klasikoaren interpretatzaileak
Kategoria:Kubako emigranteak Ameriketako Estatu Batuetara